
LIETUVOS RESPUBLIKOS SEIMO
VALSTYBĖS VALDYMO IR SAVIVALDYBIŲ KOMITETAS 

PAPILDOMO KOMITETO
I Š V A D A

DĖL LIETUVOS RESPUBLIKOS ADMINISTRACINIŲ BYLŲ TEISENOS ĮSTATYMO 2 IR 25 STRAIPSNIŲ 
PAKEITIMO ĮSTATYMO PROJEKTO XIP-256

2009 m.   balandžio 29 d. Nr. 113-P-27
Vilnius

1. Komiteto posėdyje dalyvavo (vardas, pavardė, institucija): Vytautas Kurpuvesas, Komiteto pirmininkas; Algis Rimas, pirmininko pavaduotojas; nariai: Valentinas Bukauskas, Evaldas Jurkevičius, Kęstas Komskis, Liudvikas Sabutis, Erikas Tamašauskas, Artūras Zuokas.
Kviestieji asmenys: Rūta Petaraitienė, Audito komiteto patarėja; Virginijus Vaškelis Vidaus reikalų ministerijos skyriaus vedėjas; Edvardas Žukauskas, Valstybės tarnybos departamento prie Vidaus reikalų ministerijos skyriaus vedėjas.


2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1. 
	Seimo kanceliarijos Teisės departamentas (2009-02-06)
	
	
	
	Alternatyvių projektų Teisės departamente negauta.
Vertinant projektą pagal jo santykį su Konstitucija, galiojančiais įstatymais bei juridinės technikos taisyklėmis, teikiame šias pastabas:

1. Įstatymo ir jo pakeitimų oficialaus paskelbimo šaltinius reikėtų papildyti nuoroda: “Žin., 2001, Nr.62-2219”, o nuorodas “Žin., 2003, Nr.39-1765; 2004, Nr.171-6320” išbraukti kaip perteklines.	

	




Pritarti
	

	
	
	
	
	
	2. Atsižvelgiant į tai, kad projekto nuostatos susijusios su Europos Sąjungos struktūrinių fondų paramos teikimu, vadovaujantis Korupcijos prevencijos įstatymo 8 straipsnio 1 dalies 4 punkto nuostatomis, turi būti atliktas projekto antikorupcinis vertinimas.

	Svarstyti pagrindiniame komitete
	

	
	
	
	
	
	3. Projekto Aiškinamajame rašte nurodoma, kad projekto rengimą paskatino ta aplinkybė, kad pagal galiojantį Viešojo administravimo įstatymą viešojo administravimo įgaliojimai gali būti suteikti tik įstatymu, tuo tarpu įgaliojimai Europos Sąjungos struktūrinę paramą administruojančioms viešosioms įstaigoms  yra suteikti Vyriausybės nutarimais, priimtais vadovaujantis tiesioginio taikymo Europos Sąjungos teisės aktais bei ratifikuotomis Lietuvos Respublikos tarptautinėmis sutartimis. Atkreiptinas dėmesys į tai, kad teikiamame projekte nustatoma, kad įgaliojimai viešojo administravimo subjektams gali kilti ir iš pačių tiesioginio taikymo Europos Sąjungos teisės aktų ar tarptautinių sutarčių. 
Kiek tai susiję su tiesioginio taikymo Europos Sąjungos teisės aktais, pažymėtina tai, kad juose yra nustatomos kompetentingų valstybių narių subjektų teisės ir pareigos apskritai, tačiau nėra ir negali būti nustatomi įgaliojimai konkretiems valstybių narių viešojo administravimo subjektams. Paskirti (įgalioti) konkrečius subjektus vykdyti konkrečias tiesioginio taikymo Europos Sąjungos teisės aktuose numatytas pareigas yra įpareigojamos valstybės narės (tai nurodoma ir projekto aiškinamajame rašte). Kiek tai susiję su įgaliojimų viešojo administravimo subjektams ratifikuotomis Lietuvos Respublikos tarptautinėmis sutartimis, diskutuotini keli aspektai. Viena vertus, nėra aišku, kaip Europos Sąjungos struktūrinės paramos teikimas apskritai yra susijęs su tarptautinėmis sutartimis. Kita vertus, tarptautinėse sutartyse paprastai arba nustatoma sutarties šalių pareiga paskirti kompetentingą instituciją (tai daroma ratifikavimo įstatymu), arba pačiose sutartyse (paprastai dvišalėse tarptautinėse sutartyse) nurodomos konkrečios šalių kompetentingos institucijos, kurios pagal galiojantį Viešojo administravimo įstatymą galėtų būti priskiriamos tik vienai viešojo administravimo subjektų grupei – viešojo administravimo institucijoms. Atsižvelgiant į tai, manytume, kad projekte reikėtų tikslinti nuostatas, kuriose nurodoma, kad įgaliojimai viešojo administravimo subjektams gali kilti tiesiogiai iš tiesioginio taikymo Europos Sąjungos teisės aktų ar Lietuvos Respublikos tarptautinių sutarčių  (taisytinos keičiamo įstatymo 2 straipsnio 4 dalies (įskaitant pastabą) bei 10 dalies redakcijos).

	Pritarti iš dalies
	Seimo Valstybės valdymo ir savivaldybių komitetas  teikia pasiūlymą dėl  projekto atskirų nuostatų tikslinimo.


	
	
	
	
	
	4. Daugelyje projekto nuostatų kalbant apie suteikiamų įgaliojimų ar teisių pagrindą nurodomos atskiros teisės aktų rūšys (įstatymai, ES teisės aktai, tarptautinės sutartys ir pan.) jungiamos jungtukais “arba”. Tokia konstrukcija suponuoja, kad įgaliojimų ar teisių pagrindu galėtų būti vienos ir tik vienos rūšies teisės aktas. Kadangi įgaliojimai gali kilti vienu metu iš kelių teisės aktų rūšių (pvz. Europos Komisijos reglamento ir Lietuvos Respublikos įstatymo), jungtukus “arba” projekte siūlytume keisti į kablelius.

	Pritarti
	

	
	
	
	
	
	5. Svarstytina, ar nereikia atitinkamai keisi ir Įstatymo 2 straipsnio 13, 16, 20 dalių.

	Pritarti
	

	2. 
	Europos teisės departamentas prie TM
(2009-02-11)
	
	
	
	Europos teisės departamentas, išnagrinėjęs Lietuvos Respublikos Seimo pateiktus derinti 2009 m. sausio 20 d. Lietuvos Respublikos viešojo administravimo įstatymo 2, 3, 4, 6, 14 straipsnių pakeitimo ir papildymo įstatymo projektą Nr. XIP‑255 (toliau - Viešojo administravimo įstatymo pakeitimo projektas), Lietuvos Respublikos administracinių bylų teisenos įstatymo 1, 2 ir 25 straipsnių pakeitimo įstatymo projektą Nr. XIP‑256, Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo 2 straipsnio pakeitimo įstatymo projektą Nr. XIP‑257, Lietuvos Respublikos valstybės tarnybos  įstatymo 2 straipsnio pakeitimo įstatymo projektą Nr. XIP‑258 ir Lietuvos Respublikos viešųjų ir privačiųjų interesų derinimo valstybinėje tarnyboje įstatymo 2 straipsnio pakeitimo įstatymo projektą Nr. XIP‑259 (toliau – įstatymų projektai), pažymi, kad iš esmės pritaria pateiktiems derinti įstatymų projektams. 

	Atsižvelgti
	


3. Piliečių, asociacijų, politinių partijų ir kitų suinteresuotų asmenų pasiūlymai:
4. Valstybės ir savivaldybių institucijų ir įstaigų pasiūlymai:
5. Subjektų, turinčių įstatymų leidybos iniciatyvos teisę, pasiūlymai:
6. Komiteto (komisijos) sprendimas ir pasiūlymai:
6.1. Sprendimas: 1. Siūlyti pagrindiniam komitetui tobulinti įstatymo projektą, atsižvelgiant į Seimo kanceliarijos Teisės departamento išvadoje pateiktas pastabas ir siūlymas, kuriems pritarė Seimo Valstybės valdymo ir savivaldybių komitetas ir Seimo Valstybės valdymo ir savivaldybių komiteto pasiūlymus.
 6.2. Pasiūlymai:
	Eil.
Nr.
	Pasiūlymo teikėjas, data
	Siūloma keisti
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo Valstybės valdymo ir savivaldybių komitetas
	
	
	
	Argumentai:
Siekiant efektyvumo, skaidrumo ir atsakomybės viešojo administravimo įgaliojimai subjektams (institucijoms, įstaigoms, pareigūnams, tarnautojams, kitiems fiziniams ir juridiniams asmenims) turi būti suteikiami tik turint įstatyminį pagrindą: t.y. tiesiogiai įstatymu arba vadovaujantis įstatymu (įstatymo nustatyta tvarka). To siekiant Viešojo administravimo įstatymo pakeitimo ir papildymo įstatymo projektas XIP-255 pasiūlytas papildyti nauju straipsniu, reglamentuosiančiu viešojo administravimo įgaliojimų suteikimo tvarką. Šio įstatymo projekto nuostatos turi būti suderintos su siūlomu papildyti minėtu naujuoju straipsniu (jo nuostatomis) ir kitiems Viešojo administravimo įstatymo pakeitimo ir papildymo įstatymo projekto XIP-255 straipsniams pateiktomis pataisomis. 

	
	

	
	
	1
	1,2,3
	
	Pakeisti Įstatymo projekto 1 straipsnį ir jį išdėstyti taip:
„1 straipsnis. 2 straipsnio 1, 4 ir 10 dalių pakeitimas
1. Pakeisti 2 straipsnio 1 dalį ir ją išdėstyti taip:
„1. Viešasis administravimas – įstatymų ir kitų teisės aktų reglamentuojama viešojo administravimo subjektų veikla, skirta įstatymams ir kitiems norminiams teisės aktams įgyvendinti: priimant administracinius sprendimus, teikiant įstatymų nustatytas administracines paslaugas, administruojant viešųjų paslaugų teikimą ir atliekant viešojo administravimo subjekto vidaus administravimą administracinių sprendimų priėmimas, įstatymų nustatytų administracinių paslaugų teikimas, viešųjų paslaugų teikimo administravimas ir viešojo administravimo subjekto vidaus administravimas.“
2. Pakeisti 2 straipsnio 4 dalį ir ją išdėstyti taip:
 „4. Viešojo administravimo subjektas – institucija, įstaiga, pareigūnas, valstybės tarnautojas, kitas fizinis ar juridinis asmuo, kuriuos įstatymai įgalioja kuris Viešojo administravimo įstatymo nustatyta tvarka yra įgaliotas atlikti viešąjį administravimą.
Pastaba. Tarnautojų (pareigūnų) paskirstymą pagal jiems suteiktus viešojo administravimo įgaliojimus nustato ir jų administracinį subjektiškumą apibrėžia valstybės tarnybą reglamentuojantys ar kiti specialūs įstatymai.“ 
3. Pakeisti 2 straipsnio 10 dalį ir ją išdėstyti taip:
„10. Kiti viešojo administravimo subjektai – fiziniai ar juridiniai asmenys (viešosios įstaigos, valstybės įmonės, nevyriausybinės organizacijos, asociacijos), kurie pagal įstatymus turi įgaliojimus Viešojo administravimo įstatymo nustatyta tvarka yra įgalioti atlikti viešąjį administravimą.“

	Pritarti
	

	
	
	2
	
	
	Pakeisti Įstatymo projekto 2 straipsnį ir jį išdėstyti taip:
„2 straipsnis. 25 straipsnio 1 dalies pakeitimas
Pakeisti 25 straipsnio 1 dalį ir ją išdėstyti taip:
„1. Prieš kreipiantis į administracinį teismą, įstatymų numatytų viešojo administravimo subjektų priimti individualūs teisės aktai ar veiksmai (neveikimas) gali būti, o įstatymų nustatytais atvejais – turi būti ginčijami kreipiantis į išankstinio ginčų nagrinėjimo ne teismo tvarka instituciją.“
	Pritarti
	


7. Balsavimo rezultatai: bendru sutarimu už.
	8. Komiteto (komisijos) paskirti pranešėjai: L. Sabutis


Komiteto pirmininkas 									Vytautas Kurpuvesas

